Directorul Spitalului de Urgenţă Sibiu cere lockdown: "Carantinarea este o soluție în acest moment".
Sibiu are peste 11 infectări la mia de locuitori, cel mai mare număr din ţară. Oraşul nu a intrat în carantină, aşteptând un semn de la Bucureşti. Directorul Spitalului de Urgenţă a povestit la ŞTIU situaţia cu care se confruntă.
Au fost din nou peste 10 mii de cazuri noi de în România, iar spitalele sunt la un prag de colaps. O situaţie critică este la Sibiu. Cu 11 infectări la mia de locuitori, Sibiul este cel mai afectat dintre oraşele mari ale ţării. Însă, oraşul nu a intrat în carantină, aşteptând indicaţii de la Bucureşti.În Sibiu există puţine paturi pentru terapie intesivă, iar situaţia riscă să le scape de sub control autorităţilor. Directorul Spitalului de Urgenţă Sibiu, Liliana Coldea, a vorbit la ŞTIU despre situaţia din oraş. Liliana Coldea, directorul Spitalului de Urgenţă Sibiu: "În Judeţul Sibiu sunt 19 paturi de terapie intensivă pentru pacienţii infectaţi cu Sar-Cov-2. Am avut în construcţie două structuri modulare a căror destinaţie era pentru spitalizarea altor categorii de pacienţi, dar având în vedere numărul mare de cazuri am hotărât ca cele două structuri modulare să le folosim pentru spitalizarea acestei categorii de pacienţi. Din punctul meu de vedere, sigur, carantinarea este o soluţie în acest moment pentru că este o măsură a cărui efect o să-l vedem după 14 zile".